
VISAGINO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL VISAGINO SAVIVALDYBĖS ADMINISTRACIJOS DIREKTORIAUS
2020 M. BIRŽELIO 9 D. ĮSAKYMO NR. ĮV-E-308 „DĖL PROFILAKTINIŲ TYRIMŲ
DĖL COVID-19 LIGOS (KORONAVIRUSO INFEKCIJOS) ORGANIZAVIMO
VISAGINO SAVIVALDYBĖJE“ PAKEITIMO

2021 m. liepos ___ d. Nr. ĮV-E-____
Visaginas



	Vadovaudamasi Lietuvos Respublikos vietos savivaldos įstatymo 18 straipsnio 1 dalimi,
	pakeičiu Visagino savivaldybės administracijos direktoriaus 2020 m. birželio 9 d. įsakymą Nr. ĮV-E-308 „Dėl profilaktinių tyrimų dėl COVID-19 ligos (koronaviruso infekcijos) organizavimo Visagino savivaldybėje“ ir jį išdėstau nauja redakcija:

„VISAGINO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL TYRIMŲ DĖL COVID-19 LIGOS (KORONAVIRUSO INFEKCIJOS) ORGANIZAVIMO VISAGINO SAVIVALDYBĖJE

Vadovaudamasi Lietuvos Respublikos vietos savivaldos įstatymo 29 straipsnio 5 dalimi ir 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 2 dalies 8 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2021 m. liepos 14 d. nutarimu Nr. 559 „Dėl Lietuvos Respublikos Vyriausybės 1999 m. gegužės 7 d. nutarimo Nr. 544 „Dėl darbų ir veiklos sričių, kuriose leidžiama dirbti darbuotojams, tik iš anksto pasitikrinusiems ir vėliau periodiškai besitikrinantiems, ar neserga užkrečiamosiomis ligomis, sąrašo, darbų ir veiklos sričių, kuriose leidžiama dirbti darbuotojams, pasitikrinusiems ir (ar) periodiškai besitikrinantiems, ar neserga užkrečiamąja liga, dėl kurios yra paskelbta valstybės lygio ekstremalioji situacija ir (ar) karantinas, sąrašo ir šių darbuotojų sveikatos tikrinimosi tvarkos patvirtinimo“ pakeitimo“, Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ 8 punktu:
1. Nustatau, kad:
1.1. Tyrimai esamai COVID-19 ligai (koronaviruso infekcijai) nustatyti gali būti atliekami SARS-CoV-2 (2019-nCoV) RNR nustatymo tikralaikės PGR metodu (toliau – PGR tyrimas), greitojo SARS-CoV-2 (2019-nCoV) RNR nustatymo tikralaikės PGR metodu, kai tyrimo trukmė analizatoriuje ne ilgesnė kaip 90 min. (toliau – greitasis PGR tyrimas), nosiaryklės ir ryklės ar nosies landos tepinėlių ėminių kaupinių tyrimo SARS-CoV-2 (2019-nCoV) RNR nustatyti tikralaikės PGR metodu (toliau – kaupinių PGR tyrimas) ir atliekant greitąjį SARS-CoV-2 antigeno testą ir laboratorijoje atliekamą antigeno tyrimą (toliau – antigeno testas) (toliau kartu – tyrimai).
1.2. Buvusiai COVID-19 ligai (koronaviruso infekcijai) nustatyti atliekami serologiniai imunologiniai tyrimai, kai nustatomi anti-S, anti-S1 arba anti-RBD IgG antikūniai prieš SARS-CoV-2 (toliau – serologiniai tyrimai).
1.3. Periodiniai profilaktiniai tyrimai atliekami asmenims, priklausantiems šio įsakymo 2.2 papunktyje nustatytoms asmenų grupėms, taikant šio įsakymo 1.1 ir 1.2 papunkčiuose nurodytus tyrimų metodus;
1.4. Profilaktiniai tyrimai neatliekami asmenims:
1.4.1. kuriems prieš mažiau nei 180 dienų COVID-19 liga (koronaviruso infekcija) buvo patvirtinta šio įsakymo 1 papunktyje nurodytais tyrimų metodais;
1.4.2. kurie buvo paskiepyti COVID-19 ligos (koronaviruso infekcijos) vakcina, jei po vakcinos dozės suleidimo yra praėję ne mažiau kaip 14 dienų ir asmuo buvo paskiepytas:
1.4.2.1. antra vakcinos doze, kai skiepijimo schemą sudaro dvi vakcinos dozės;
1.4.2.2. viena vakcinos doze, kai skiepijimo schemą sudaro viena vakcinos dozė;
1.4.2.3. bent viena vakcinos doze, kai vakcina suleista asmeniui, kuris persirgo COVID-19 liga (koronaviruso infekcija) ir diagnozė buvo patvirtinta remiantis teigiamu PGR tyrimo ar antigeno testo rezultatu.
1.4.3. kurie prieš mažiau nei 60 dienų yra gavę teigiamą serologinio tyrimo atsakymą, išskyrus atvejus, kai serologinis tyrimas atliekamas po vakcinacijos.
2. Nurodau, kad periodiniai profilaktiniai tyrimai:
2.1. atliekami ne dažniau kaip kas 7 dienas ir ne rečiau kaip kas 10 dienų;
2.2. privalomai asmenims, vykdantiems šias veiklas:
2.2.1. asmens sveikatos priežiūros paslaugos;
2.2.2. socialinės paslaugos;
2.2.3. švietimo paslaugos;
2.2.4. krovinių tarptautinio vežimo paslaugos;
2.2.5. viešojo transporto ir keleivių vežimo paslaugos;
2.2.6. laisvalaikio ir pramogų, kultūros, meno paslaugų teikimas (renginių organizavimas ir lankytojų aptarnavimas);
2.2.7. viešojo maitinimo paslaugos;
2.2.8. mažmeninės prekybos paslaugos;
2.2.9. viešojo administravimo subjektų veikla;
2.2.10. profesinė karo tarnyba;
2.2.11. veikla, susijusi su masinio užsieniečių antplūdžio, dėl kurio paskelbta valstybės lygio ekstremalioji situacija, valdymu (nuolatinis tiesioginis kontaktas su šiais užsieniečiais).
2.3. savanoriškai atliekami:
2.3.1. oficialių delegacijų nariams – grįžus iš vizito užsienio valstybėje;
2.3.2. ekipažų ir įgulų nariams, kurie dirba tarptautinius komercinius vežimus vykdančiose įmonėse ar vykdo tarptautinius komercinius vežimus visų rūšių transporto priemonėmis, Lietuvos Respublikos sveikatos apsaugos ministro 2020 m. birželio 15 d. įsakyme Nr. V-1463 „Dėl COVID-19 ligos (koronaviruso infekcijos) paveiktų šalių sąrašo patvirtinimo“ nustatyta tvarka.
3. Įpareigoju:
3.1. įstaigų, įmonių ir organizacijų, turinčių šio sprendimo 2.2 papunktyje nurodytų darbuotojų, vadovus užtikrinti privalomą periodinių profilaktinių tyrimų dėl COVID-19 ligos procesą, kad tyrimas įsakymo 2.2 papunktyje nurodytiems asmenims būtų atliekamas ne dažniau kaip kas 7 dienas ir ne rečiau kaip kas 10 dienų, vadovaujantis Lietuvos Respublikos sveikatos apsaugos ministro – Valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimu Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ numatytais reikalavimais.
3.2. Visagino savivaldybei pavaldžių įstaigų, įmonių ir organizacijų vadovus kontroliuoti ir užtikrinti, kad jiems pavaldūs darbuotojai informuotų apie profilaktinių tyrimų rezultatus, ne rečiau kaip kas 10 dienų, ir apie šio įsakymo 1.4 papunktyje numatytas išimtis.
4. Pavedu:
4.1. viešosios įstaigos Visagino pirminės sveikatos priežiūros centro direktoriui:
4.1.1. užtikrinti, kad ėminiai profilaktiniams tyrimams dėl COVID-19 ligos (koronaviruso infekcijos) nustatymo būtų imami Visagino mobiliajame punkte, esančime Taikos pr. 15, Ėminių paėmimo mobiliuosiuose punktuose COVID-19 ligos (koronaviruso infekcijos) tyrimams ir testams atlikti organizavimo tvarkos aprašo, patvirtinto Lietuvos Respublikos sveikatos apsaugos ministro 2020 m. kovo 16 d. įsakymu Nr. V-390 „Dėl Ėminių paėmimo mobiliuosiuose punktuose COVID-19 ligos (koronaviruso infekcijos) tyrimams ir testams atlikti organizavimo tvarkos aprašo patvirtinimo“, nustatyta tvarka;
4.1.2. reguliuoti tiriamų asmenų srautus ir Visagino mobilaus punkto, esančio adresu Visaginas, Taikos pr. 15, tyrimų atlikimo apimtis užtikrinant, kad per savaitę Visagino savivaldybėje būtų ištiriama ne mažiau nei 2,5 proc. nuo visų Visagino savivaldybės gyventojų;
4.1.3. užtikrinti COVID-19 ligos (koronaviruso infekcijos) nustatymo tyrimams reikalingų priemonių (SARS-CoV-2(2019-nCoV) RNR nustatymo tikralaikės PGR metodu) užsakymą ir atsiėmimą iš Nacionalinės visuomenės sveikatos priežiūros laboratorijos.
4.2. Visagino savivaldybės administracijos Socialinės paramos skyriaus vyriausiajam specialistui (savivaldybės gydytojui), jo nesant – Socialinės paramos skyriaus vedėjui:
4.2.1. vykdyti šio įsakymo vykdymo kontrolę;
4.2.2. organizuoti Visagino mobilaus punkto, esančio adresu Visaginas, Taikos pr. 15, aprūpinimą Nacionalinės visuomenės sveikatos priežiūros laboratorijos skiriamais COVID-19 ligos (koronaviruso infekcijos) antigenų testais ir greitųjų serologinių antikūnų testais pagal pateiktą poreikį.
4.3. Visagino savivaldybės administracijos Vidaus administravimo ir informacinių technologijų skyriui:
4.3.1. paskelbti šį įsakymą Teisės aktų registre ir Visagino savivaldybės interneto svetainėje;
4.3.2. supažindinti su šiuo įsakymu Visagino savivaldybės administracijos skyrių vedėjus ir Visagino savivaldybei pavaldžių įstaigų, įmonių ir organizacijų vadovus naudojant Dokumentų ir įrašų dokumentų valdymo sistema „KONTORA“.

